جمهور باشقانی رجب طیب اردوغان سوسیال مئدیا حسابین‌دان آنایاسا دییشیک‌لیگی ایله باغلی یئنی بیر ویدئو پای‌لاشدی.
اردوغان "15 یول دیرچلیش، 16 آوریل یوکسلیش" آدلی ویدئودا ایستیقلال مارشی‌نین مؤلفی مهمت آکیف ارسوی-ون "بیرلیک" آدلی شعرینی ده اوخودو.
اردوغان تویتر حسابین‌دان پایلاشدیغی ویدئودا 16 آوریل آنایاسا دییشیک‌لیگی رفرندومونو یوکسلیش کیمی دیرلندیردی.
ویدئو تورک بایراغی‌نین رنگی اولان قیرمیزی پارچا‌لارین بیر ماشینا یوکلنمه‌سی ایله باشلاییر.
سونرا او پارچا‌لار الدن اله اؤتورولور، بیچیلیر، تیکیلیر و ال فنرلری حاضرلانیر.
هر کس فنرلری و پارچا‌لاری بیر یئره چاتدیرماغا چالیشیر.
سونرا سالا سس‌لری یوکسلیر.
پرزیدنت اردوغانین سسی ائشیدیلیر.
جمهورباشقانی مهمت آکیف ارسویون "بیرلیک" آدلی شعرینی اوخویور.
ازدحام داها دا چوخالیر.
اینسان‌لار اللرین‌دکی فنرلری پارچایا توتورلار.
ازدحام تورک بایراغی شکلینی آلیر.
